नई दिल्ली: मध्य प्रदेश में होने वाले आगामी विधानसभा चुनाव से पहले कांग्रेस और बीजेपी दोनों ही दलों के नेता जोर-शोर से प्रचार में जुट गए हैं. राजधानी भोपाल में प्रधानमंत्री नरेंद्र मोदी से लेकर कांग्रेस अध्यक्ष राहुल गांधी रैली कर प्रचार अभियान का आगाज कर चुके हैं. राज्य में दोनों ही दल जीत के लिए दांव खेल रहे हैं.धार विधानसभा सीट पर करीब ढाई लाख मतदाता अपने मताधिकार का इस्तेमाल करते हैं. इस सीट पर बारी-बारी से कांग्रेस और बीजेपी चुनाव जीतती आईं हैं. धार विधानसभा सीट से लगातार दो बार बीजेपी की नीना वर्मा जीतती आईं हैं. साल 2008 के चुनाव में उन्होंने कांग्रेस के बालमुकुंद वर्मा को सिर्फ एक वोट से हराया था.